Public procurement notice: Prior Information Notice Without Call For Competition
Published: 2025-07-01
Buyer: Valtiokonttori
Country: FI
Region: FI1B1
Contract type: Services
CPV classification: 85000000 | 85140000: Miscellaneous health services | 85300000 | 85312500
Submission deadline: 2025-12-15

Technical requirements: KOHTEEN KUVAUS

Valmisteilla olevan hankinnan kohteena on ammatillinen kuntoutus ja kuntoutustarpeen kartoitus muun muassa työtapaturmissa loukkaantuneille. 

Valtiokonttori tarvitsee kuntoutusselvittelyn palveluita noin 60 asiakkaalle vuosittain. Näistä on ns. kevyen kuntoutuksen tapauksia noin puolet. Tällä tarkoitetaan varusmiespalveluksessa loukkaantuneiden henkilöiden ns. kevyen kuntoutuksen toimintamallia, jossa kuntoutustarpeen selvittämistä on varhennettu ja ohjauspalveluiden piiriin kuuluvat kaikki loukkaantuneet, joille on palveluksessa aiheutunut merkittävä vamma tai sairaus ja joiden työkyvyttömyys on kestänyt vähintään kaksi kuukautta palveluksen päättymisen jälkeen. Kuntoutustapausten määrän odotetaan vielä jonkin verran kasvavan tulevaisuudessa. Lisäksi Valtiokonttori tarvitsee liikennevahinkoasioissa ammatillisen kuntoutuksen selvittelypalveluita keskimäärin yhdestä kahteen tapauksessa vuosittain. 

Alustavan suunnitelman mukaan valmisteilla olevan kilpailutuksen perusteella valitaan yksi (1) palveluntuottaja.


YLEISTÄ

Huomioittehan, että kyseessä on ennakkoilmoitus (jäljempänä ilmoitus) eikä tällä ilmoituksella pyydetä vielä tarjouksia. 

Pyydämme tarjoamisesta kiinnostuneita yrityksiä ilmoittautumaan kilpailutusta koskevaan markkinavuoropuheluun. Ilmoittautumalla markkinavuoropuheluun tarjoamisesta kiinnostuneilla yrityksillä on mahdollisuus käydä hankintaa koskevaa vuoropuhelua hankintayksikön kanssa. 

Markkinavuoropuheluun osallistuminen tai osallistumatta jättäminen ei estä mahdolliseen hankintamenettelyyn osallistumista. Ilmoitus ei velvoita hankintayksikköä toteuttamaan varsinaista hankintamenettelyä. Kaikki tässä ilmoituksessa esitetyt tiedot ovat alustavia ja suuntaa-antavia ennakkotietoja. Tämä ilmoitus ei sido hankintayksikköä minkäänlaiseen ratkaisuun. 

Hansel Oy on tässä kilpailutuksessa konsultatiivisessä roolissa.


MARKKINAVUOROPUHELU

Markkinavuoropuhelu on tarkoitettu tarjoamisesta kiinnostuneille yrityksille ja se sisältää tarjouspyyntömateriaaliluonnosten kommentointia ennen lopullisen tarjouspyynnön julkaisua. Tarjouspyyntömateriaalien kirjallinen kommentointi on suunniteltu alustavasti järjestettäväksi loppu vuodesta 2025. 

Kommentointikierroksen lisäksi Hankintayksikkö varaa mahdollisuuden tavata kiinnostuneita yrityksiä Teams-tapaamisissa.  Mahdolliset Teams-tapaamiset pyritään järjestämään viikolla 40-41 Hankintayksikön ehdottamina ajankohtina. 

Toivomme mahdollisimman pikaista ilmoittautumista markkinavuoropuheluun, jotta mahdolliset tapaamiset saadaan sovittua. Pyydämme tekemään ilmoittautumisen viimeistään 1.9.2025, mutta ilmoittautuminen on kirjalliseen osioon on mahdollista myös tämän jälkeen.


ILMOITTAUTUMINEN MARKKINAVUOROPUHELUUN

Kilpailutuksesta kiinnostuneita yrityksiä pyydetään ilmoittamaan yhteystietonsa oheisen Forms-lomakkeen kautta: https://forms.office.com/e/ai3dD1nw3R